Folketing
2003-05-09

Det fremgår også klart af de svar, vi har fået fra Finansministeriet under det her besynderlige forhandlingsforløb, at med hensyn til forudsætningerne for »Danmark 2010« sammenholdt med aftalen mellem Dansk Folkeparti og regeringen er der i forhold til det oprindelige skøn i SR-regeringens plan sammenlignet med aftalen med Dansk Folkeparti tale om, at der er mellem 7.000 og 15.000 færre offentligt ansatte i aftalen med regeringen. Det er også sådan, at af den ekstremt lave vækst, vi her har med at gøre, går over halvdelen alene til demografiske forskydninger, altså det, at der bliver flere børn og flere ældre. Og endelig fremgår det, at når målene ikke realiseres, så har Dansk Folkeparti tilsluttet sig, at man vil være med til at finde 2 mia. kr. i besparelser hvert eneste år. Tag dog ansvaret, og lad være med at lægge det ud til kommunerne.